text: Още три запалени коли в София | webcafe.bg
  12.12.2011, 09:59 (обновена 12.12.2011, 10:02)
  С това броят на запалените автомобили за последните два месеца в София надхвърли 30
  Още три автомобила бяха запалени тази нощ в столицата - този път в жк "Западен парк".
  Сигналът е получен около 3.40 ч. Автомобилите не са били един до друг, а са били разположени в радиус от 50 метра. Извършва се оглед на местопроизшествието.
  С това броят на запалените автомобили за последните два месеца в София надхвърли 30.
  Пет автомобила бяха запалени в столицата през нощта срещу 2 декември в кварталите "Младост 1" и "Младост 2".
  В столичния квартал "Хаджи Димитър" бяха опожарени два леки автомобила през нощта срещу 1 декември, а 13 коли горяха през нощта срещу 30 ноември в столичните квартали "Младост 3" и "Младост 2".
  Министърът на вътрешните работи Цветан Цветанов съобщи, че полицията е задържала заподозрян за палежите и в момента се работи по няколко версии, но все още няма обвинения.
  Във връзка с палежите вече бяха задържани двама души, които по-късно бяха освободени, тъй като стана ясно, че имат алиби.
  Досега във всички случаи почеркът на извършителите е един и същ - автомобилите се заливат с бензин и след това се запалват.
  В съобщение от 1 декември МВР обяви, че се работи по три версии: застрахователни измами, спорове за паркоместа и че палежите са дело на пиромани.
  Oще: автомобили младост палежи пиромани
  2 Дебел | 12.12.201113:48
  Ха-ха-ха Вили,верно голям лаф каза.Аве не мога да разбера само едно,че полицията не може да ги/го хване,това е ясно.А самите ние какво правим по въпроса?Верно аз не живея в София,но това не ми пречи да се ядосвам за тези палежи на коли.Това момченце или тези момченца как никой не ги видя и как никой не се усъмни във тях поне за малко,или е по-лесно да се успокояваме,че нашият автомобил е оцелял.Оцеля днес,ами утре?И аз си спирам колата пред блока,много ме заболя една сутрин когато я намерих одраскана и с чукнат калник.Но това не ми попречи един ден с едно момче от съседния блок да сгащим некъв мухъл да се опитва да отвори един автомобил.......Какъв бой яде няма да ви казвам,но най-лесно беше да се направим,че нищо не виждаме.....Хващайте те ги тези идиоти и само бой ще ги оправи,че може и малко ебане........
  1 Вили Тодоров | 12.12.201112:12
  Последната новина от София:
  Тъй като хората на Цветанов получиха много повече пари за подслушвателни устройства от заделеното за култура и образование, в София е абсолютно забранено да казваш по телефона "пали колата и се прибирай"!